Síðasta mánudag var undirritaður samstarfssamningur lögregluliðanna á Blönduósi , í Borgarfirði og Dölum og á Vestfjörðum . Að sögn lögreglustjóranna felur samstarfssamningurinn í sér frekar útfærslu og aukningu á annars góðu samstarfi milli liðanna á undanförnum árum . Umdæmi lögregluliðanna liggja saman á svæðinu frá Langjökli um Holtavörðuheiði , Laxárdalsheiði og niður í Gilsfjörð . Styrkja á og efla löggæsluna á umdæmismörkum , meðal annars með sérstöku hálendiseftirliti . Þá á að tryggja bætta þjónustu við almenning með því að sá lögreglubíll sem næstur er slysavettvangi sé sendur á staðinn á tillits til umdæmismarka . Einnig er ákvæði í samningnum um gagnkvæma aðstoð við rannsóknir stærri mála . Það voru lögreglustjórar allra liðanna sem mættu í Borgarnes til þess að undirrita samninginn , þau Bjarni Stefánsson frá Blönduósi , Stefán Skarphéðinsson LBD og Kristín Völundardóttir frá Vestfjörðum .